خانم لەتیف

خانم ڕەحیم لەتیف (لەدایکبووی ١ی کانوونی دووەمی ١٩٦٩، لە سلێمانی) ژنەچالاکوانێکی لیبرالە، بەرگری لە یەکسانی مافی ژنان دەکات لە کوردستانی عێراق. پەناگەیییەک دابین دەکات بۆ ئەو ژنانەی کە ڕووبەرووی  توند و تیژی دەبنەوە لەسەر بنەمای ڕەگەزی.

 سەرەتای ژیان و بواری خوێندن 
ھەڵگری بڕوانامەیی بەکالوریوسە لە یاسا و زانستە سیاسییەکان ساڵی ٢٠١٤–٢٠١٥ ھەروەھا دبلۆم لە توێژینەوەی کۆمەڵایەتی لە زانکۆی کانتربێری بەریتانی ساڵی ٢٠٠٦.

 بواری پیشەیی 
خانم لە ساڵی ٢٠٠٠ و بەشداری لە بزووتنەوەی مافی ژنان کردووە لە کوردستان. ساڵی ٢٠٠٢، خانم یەکەم پەناگەی پاراستنی ژنانی دامەزراند لە سلێمانی، پارێزگاری دابین دەکات بۆ ئەو ژنانەی کە ھەڕەشەی کوشتنیان لەسەرە و ڕووبەرووی توندوتیژی دەبنەوە و بۆ قوربانیانی توندوتیژی. خانم بەرێوەبەری ڕێکخراوی ئاسودەیە، کە یەکەم ڕێکخراوی سەربەخۆی ناحکومییە لە عێراق کە کار دەکات بۆ بەرەنگاربوونەوەی توندوتیژی دژی ژنان. خانم چەند نامیلکە و کتێبی بڵاوکردووەتەوە بە کوردی وەک «دەرئەنجامەکانی توندوتیژی دژ بە ژنان». ھەروەھا چەندین ڕێکەوتنامە و دۆکیومێنتی نێودەوڵەتی دەربارەی مافی ژنان وەرگێڕاوە بۆ زمانی کوردی.


لە ساڵی ٢٠١٠وە ئەندامە لە نێودەوڵەتی فرۆنتلاین دیفێندەرز، ھەروەھا لە ساڵی ٢٠١١وە، ئەندامە لە ئەنجومەنی کۆنگرەی نەتەوەیی کورد (کەنەکە)،http://www.kongrakurdistan.net/so/members/ لە ٢٠٠٦ و ئەندامە لە ڕێکخراوی لێبوردنی نێودەوڵەتی (ئەمنێستی ئینتەرناشناڵ). و ھەروەھا بەشداربووە لە بڕیاری ١٣٢٥ی ئەنجومەنی ئاسایشی نەتەوە یەگرتووەکان لە عێراق و کوردستان و یەکێکە لە ئەندامەکانی ھاوپەیمانی پلانی نەتەوەیی حکوومەتی عێراقی. ڕاوێژکاری سندوقی جیھانی ژنانە لە ڕۆژھەڵاتی ناوەڕاست و باکووری ئەفریقا.http://www.globalfundforwomen.org/people/#Advisors ھەروەھا ئەندامە لە تۆڕی ھۆشیاری لەسەر توندوتیژی.

خانم وەک کاندیدێکی سەربەخۆ پاڵێوراوە بۆ ئەنجومەنی نەتەوەیی عێراق لە ھەڵبژاردنی ساڵی ٢٠٠٥. ئامادەیی ھەبووە لە زۆربەی کۆڕ و کۆنفراس و، وۆرکشۆپ لەسەر ژنان لە بەغداد و شارەکانی تری عێراق. بەشداربووە لە ھەڵمەتی پەسەندکردنی کۆتایی لە %٢٥ بۆ بەشداری ژنان لە دەسەڵاتی یاسادانانی لە ئەنجومەنی نوێنەرانی عێراق.


ساڵی ٢٠٠٨، خانم ھەڵبژێردرا وەکو پاڵێوراوێک بۆ خەڵاتی ژنی بوێری وەزارەتی دەرەوەی ئەمریکا و ساڵی ٢٠١٦ پاڵیوراوە بۆ خەڵاتی نیودەوڵەتیی ڤایتەڵ ڤۆیسس بۆ ژنی سەرکردە.

خانم بەشداری کردووە لە زۆربەی ڕاپۆرتی ڕێکخراوە ناوخۆیی و نێودەوڵەتی و میدیا دەربارەی کێشەی ژنان لە کوردستان و عێراق و دیداری لەگەڵدا کراوە لەسەر مافی ژنان لە عێراق.http://www.theguardian.com/world/2010/jul/05/female-genital-mutilation-kurdish-iraqhttp://www.takepart.com/article/2016/03/08/khanim-latif-womens-rights-vital-voices https://en.qantara.de/content/womens-rights-in-northern-iraq-time-for-a-rethink https://www.ecoi.net/file_upload/1226_1315301372_report-08-11.pdf http://www.equalpowerlastingpeace.org/tag/lawurl= http://www.stylist.co.uk/life/the-feminists-on-the-frontline url=http://www.npr.org/2016/03/09/469757704/sisters-forced-marriage-started-iraqi-woman-on-activist-path

خانم بە بەردەوامی بەشدار بووە لە چالاکی نێودەوڵەتی و ھەرێمی و ناوخۆدا لەسەر مافەکانی ژنان و توندوتیژی لەسەر بنەمای ڕەگەزی لە عێراق.
ساڵی ٢٠١٤، دوای ئەوەی گرووپی تیرۆرستی داعش ھەڵمەتی توندوتیژی یان بەرامبەر یەزیدییەکان کرد، خانم دەستی کرد بە گەڕان بە دوای ئەو ژنانەی کە بوونەتە قوربانی دەستی داعش. لە ئەنجامدا بەلایەنی کەمەوە ٢٠٠٠ژن ڕفێندراون لە کاتی ھێرشە دڕندانەکی داعش. ئە ژنانەی کە ڕایان کردبوو لە دەستی داعش، خانم ھاوکاری و خزمەتگوزاری پێشکەشی ئەو ژنانە کردووە، بەتایبەتی ئەوانەی کە ڕووبەرووی ئازاردان و توندوتیژی بوونەتەوە، فرۆشرا بوون یان توندوتیژی سێکسییان بەرامبەر کراوە.


 ژیانی تایبەتی 
خانم ھاوسەری ڕۆژنامەنوس کەمال ڕەئوفە، بەرێوەبەری کۆمپانیای شار بۆ بڵاوکردنەوە لە کوردستانی عێراق، خانم کچێکی ھەیە.

 خەڵاتەکان 
وەک پێزانین و ڕێزلێنان بۆ کارەکانی لە بواری مافەکانی ژنان لە عێراق، خانم ١٥ ھەمین خەڵاتی نێودەوڵەتیی ڤایتەل ڤۆیسز بۆ ژنانی سەرکردە پێبەخشرا. ئێوارەی ٩ ی مارسی ٢٠١٦ خانم لە سەنتەری کینیدی لە واشنتۆن خەڵاتەکەی وەرگرت، لەگەڵ سێ چالاکوانی تر بە ناوەکانی حەفسەت ئەبیۆلا، ئەکانکشا ھەزاری و یوانی سانچێز. http://www.huffingtonpost.com/yoani-sanchez/women-always-postponed--1_b_9413334.htmlhttps://vitalvoices.exposure.co/15th-annual-global-leadership-awards

 سەرچاوەکان 

 بەستەرە دەرەکییەکان 

پۆل:وتارە ھەتیوەکان
پۆل:زیندووان
پۆل:فێمینیستە ئیسلامییەکان
پۆل:لەدایکبووانی ١٩٦٩
پۆل:فێمینیستە کوردە عێراقییەکان
پۆل:ژنە کوردەکانی باشووری کوردستان